text: CNN stjóri bað starvsfólkini um ikki at kanna ‘starvsstovu-ástøðið’ nærri
text: #000001
text: Táverandi forsetin í CNN, Jeff Zucker, helt sambært starvsfólkum, at ástøðið um at virusurin skuldi verið likin út á eini starvstovu, var eitt “Trump-kjakevni”
text: #000002
text: Fox News, (sum, rætt skal vera rætt, er kappingarneyti hjá CNN), skrivar um hesa søguna, sum aðrir miðlar eisini hava tikið upp.
text: #000003
text: Seinastu tíðina hevur ástøðið um at kovid hevði sín uppruna á eini starvsstovu á Wuhan Institute of Virology fingið nýggj viðhaldsfólk. M.a. var stjórin í samveldisløgregluni í USA, FBI, hann eitur Christopher Wray, úti segði seg taka undir við hesum sjónarmiðnum. Hetta kemur eftir at ein frágreiðing frá ymisku fregnartænastunum í USA, var dagførd, og nú segði at amerikanska orkumálaráðið helt at virusurin mest sannlíkt kom úr eini starvsstovu.
text: #000004
text: Men hóast hetta ástøðið er gamalt, og var frammi heilt í byrjanini av farsóttini, so vildi stjórin á CNN, Jeff Zucker, ikki loyva sínum starvsfólkum at kanna málið nærri, tí hann metti tað vera eitt “Trump-kjakevni” (en: Trump talking point).
text: #000005
text: “Fólk eru spakuliga við at vakna upp úr mjørkanum," segði keldan við Fox News Digital. “Tað er eitt sindur svakt, at vit ikki kannaðu tað nærri.”
text: #000006
text: 28. mars í 2020 skrivaði Oliver Darcy á CNN eina søgu við yvirskriftini “Soleiðis avváttar tú villeiðandi koronukunning og samansvørjingarástøði frá vinum og familju,” sum kom við góðum ráðum um hvussu tú kundi handfara tey óargaligu kæru, sum ikki trúðu upp á frásøgnina, tey fingu í stóru miðlunum.
text: #000008
text: “Hóast koronuvirusurin hevur isolera familju og vinur heima hjá sær sjálvum, so hevur hann eisini í nógvum førum økt um samskifti umvegis telefon ella internet við tey kæru,” skrivaði Darcy m.a. “Men í summum førum deila næstringar ella vinir vánaliga kunning — tað verði seg vánalig vísindi í mun til hvussu virusurin kann fyribyrgjast, ávváttaðar sleygisøgur um at býir verða læstir niður, ella samansvørjingarástøði um upprunan at Kovid19. Hóast øll villeiðandi kunning er skaðilig, so er villeiðandi kunning í sambandi við eina heilsukreppu eyka vandamikil,” skrivaði Darcy áðrenn hann helt fram, at “vánalig kunning undir eini heilsukreppu, er til vanda tey, sum gerast offur fyri henni.” Ávarandi greinin frá Darcy kom júst sum CNN og fleiri av hinum stóru meginstreymsmiðlunum lýstu gitingarnar, um at kovid kundi vera komið frá eini starvsstovu, at vera fullkomiliga láturligar.
text: #000009
text: CNN verturin Fareed Zakaria segði um “starvsstovu-ástøðið”, at “uttasti høgravongurin hevur nú funnið sítt egna virus-samansvørjingarástøði.
text: #000010
text: 18. febr. 2020 legði CNN eina “Fakta fyrst og fremst” (“Facts First”) kanning av páhaldum, sum Tom Cotton, senatorur fyri republikanska flokkin, var komin við. Cotton var ein av teimum, sum tíðliga helti mótvegis “starvsstovu-ástøðinum”. CNN helt at tað var “møguligt, men ósannlíkt, at starvsstovan hevði nakað við útbrotið at gera,” og siteraði ein smittuserfrøðing, sum segði um hetta ástøðið, at hann hevði “ikki sæð nakran koma við nøkrum veruligum upplýsingum, sum stuðla hasum ástøðinum. Eg haldi, vit eru komin har til, at vit kunnu tekna eina striku ígjøgnum hatta, og siga, at tað hendi ikki.”
text: #000011
text: CNN-verturin John Vause kallaði útsagnirnar hjá Cotton fyri "misinformation" á enskum, vit kundu sagt “villeiðandi kunning”. Hetta segði hann í beinleiðis samrøðu við Dr. Anthony Fauci, sum svaraði, at “ástøði, sum ikki eru bygd á prógv og fakta, kunnu mangan veruliga villeiða fólk.”
text: #000012
text: Ein yvirskrift hjá CNN frá apríl 2020 sum segði at “nærum 30% av amerikanarum trúgva eini koronuvirus-ástøði, sum næstan fyri vist ikki passar,” var bygd á eina kanning hjá Pew Research.
text: #000013
text: “Upprunin er til kjak, men hann var ikki í eini starvsstovu,” segði CNN m.a. “Tað er framvegis nógv, sum vit ikki vita við vissu um koronuvirusin, men virus-serfrøðingar eru samdir um eitt viðvíkjandi upprunanum: Tað er sannlíkt at virusurin koma frá eini flogmús, men ikki í eini kinesiskari starsstovu.”
text: #000014
text: Keldan til okkara tekst omanfyri er hendan greinin á Fox, sum hevur munandi meira detaljur enn okkara grein: Credibility crisis: CNN boss ordered staff not to chase down COVID lab leak theory as pandemic unfolded
text: #000015
text: Vit skrivaðu annars um “starvsstovu-ástøðið” í seinastu viku her:
text: #000016
text: Amerikanska orkumálaráðið sigur nú, at Kovid19 helst er likið úr eini starvsstovu
text: #000017
text: Og John Campell hevði eitt áhugavert video um upprunan til virusin her (áðrenn søgan um FBI og orkumálaráðið komu fram):
text: #000019
text: Her er samrøðan við professor Glenn Diesen í fullum líki
text: #000029
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000030